Natten til fredag var der indbrud i cykelforretningen på Møldrupvej i Skørping. Et vidne så tre personer udføre indbruddet og køre fra stedet i en hvid varebil. En hundepatruljebil blev sendt mod stedet, men undervejs fandt patruljen den hvide varebil, og stoppede bilen. I bilen var tre mænd og i lastrummet var syv mountainbikes fra cykelforretningen. De tre mænd blev anholdt på stedet, og tyvekosterne blev leveret tilbage til cykelforretningen. De tre mænd, der nu er sigtet for indbrud, var henholdsvis 20, 22 og 24 år og var alle fra Aalborg.

Opsummering:
Indbrudstyve stjal natten til fredag syv mountainbikes i cykelforretning i Skørping.